CELEX: 32018D1941
Language: et
Date: 2018-12-10 00:00:00
Title: Nõukogu otsus (ÜVJP) 2018/1941, 10. detsember 2018, millega muudetakse otsust (ÜVJP) 2016/610 Euroopa Liidu sõjalise väljaõppemissiooni kohta Kesk-Aafrika Vabariigis

11.12.2018   
               
               
                  ET
               
               
                  Euroopa Liidu Teataja
               
               
                  L 314/54
               
            
         NÕUKOGU OTSUS (ÜVJP) 2018/1941,
         10. detsember 2018,
         millega muudetakse otsust (ÜVJP) 2016/610 Euroopa Liidu sõjalise väljaõppemissiooni kohta Kesk-Aafrika Vabariigis
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 19. aprillil 2016 vastu otsuse (ÜVJP) 2016/610, (1) millega loodi Euroopa Liidu ÜJKP sõjaline väljaõppemissioon Kesk-Aafrika Vabariigis (EUTM RCA).
                  
               
                     (2)
                  
                  
                     30. juulil 2018 pikendas nõukogu otsusega (ÜVJP) 2018/1082 (2) missiooni volitusi kuni 19. septembrini 2020.
                  
               
                     (3)
                  
                  
                     Nõukogu tunnistas oma 15. oktoobri 2018. aasta järeldustes Kesk-Aafrika Vabariigi kohta, et on asjakohane vastata Kesk-Aafrika ametivõimude taotlusele saada Kesk-Aafrika Vabariigi sisejulgeolekujõudude jaoks täiendavat toetust, moodustades ja siirdes kõige kiiremas korras EUTM RCA raames suunatud koostalitlusvõime samba, millele tehakse ülesandeks strateegilise nõu andmine selles valdkonnas.
                  
               
                     (4)
                  
                  
                     Otsust (ÜVJP) 2016/610 tuleks seetõttu vastavalt muuta.
                  
               
                     (5)
                  
                  
                     Lisaks tunnistas nõukogu oma 15. oktoobri 2018. aasta järeldustes, et oleks soovitatav – nagu rõhutati EUTM RCA strateegilise läbivaatamise käigus – jätkata selle analüüsimist, kas Euroopa Liidu tegevust seoses sisejulgeolekujõududega oleks võimalik tugevdada suunatud ÜJKP tsiviiltegevuse abil. Nõukogu märkis nimetatud järeldustes, et ta tuleb selle küsimuse juurde tagasi 2019. aasta suvel, võttes arvesse koostalitlusvõime samba esimesi tulemusi ja käsitledes seda EUTM RCA strateegilise läbivaatamise kontekstis.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav ning seetõttu ei osale ta käesoleva missiooni rahastamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2016/610 muudetakse järgmiselt.
            
                        1)
                     
                     
                        Artikli 1 lõikesse 2 lisatakse järgmine punkt:
                        
                                    „d)
                                 
                                 
                                    siseministeeriumi, politseiameti peadirektori ja sandarmeeria peadirektori strateegilist nõustamist, et võimaldada hilisemat kaitse- ja sisejulgeolekujõudude koostalitlust ja koordineeritud kasutamist Kesk-Aafrika Vabariigis.“
                                 
                              
                  
                        2)
                     
                     
                        Artikli 10 lõige 3 asendatakse järgmisega.
                        
                           „3.   EUTM RCA ühiste kulude lähtesumma ajavahemikul 20. septembrist 2018 kuni 19. septembrini 2020 on 26 131 485 eurot. Otsuse (ÜVJP) 2015/528 artikli 25 lõikes 1 osutatud lähtesumma protsent on 0 % ning kõnealuse otsuse artikli 34 lõikes 3 osutatud protsent on 0 % kohustuste kohta ja 0 % maksete kohta.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 10. detsember 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 19. aprilli 2016. aasta otsus (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 104, 20.4.2016, lk 21).
         
            (2)  Nõukogu 30. juuli 2018. aasta otsus (ÜVJP) 2018/1082, millega muudetakse otsust (ÜVJP) 2016/610 Euroopa Liidu sõjalise väljaõppemissiooni kohta Kesk-Aafrika Vabariigis (ELT L 194, 31.7.2018, lk 140).